জামেয়া রশীদিয়া ফেনী

জামেয়া রশীদিয়া হলো ফেনী সদর উপজেলার মোটবী ইউনিয়নের কালিদাস পাহালিয়া নদীর তীরে লস্করহাটে অবস্থিত একটি কওমি মাদ্রাসা। পাকিস্তানের রশিদ আহমদ লুধিয়ানভির শিষ্য মুফতি শহিদুল্লাহ ১৯৯৪ সালে মাদ্রাসাটি প্রতিষ্ঠা করেন। মাদ্রাসাটি বেফাকুল মাদারিসিল আরাবিয়া বাংলাদেশের অধিভুক্ত একটি প্রতিষ্ঠান। ২০২৪ সালে এতে প্রায় ৭ হাজারের অধিক শিক্ষার্থী এবং ১৮০ জনের ব্যক্তি এর প্রশাসনিক কাজে নিযুক্ত ছিল। ২০২৪ সালে বাংলাদেশ ও ভারতে সংঘটিত বন্যার সময় মাদ্রাসাটি পাঁচ হাজারেরও অধিক বন্যাগ্রস্ত মানুষকে আশ্রয় প্রদান করে।

 বিবরণ 
১৯৯৪ সালে মুফতি শহিদুল্লাহ পাকিস্তানে তার শিক্ষাজীবন ও সাময়িক শিক্ষকতা শেষে বাংলাদেশে এসে এই মাদ্রাসা প্রতিষ্ঠান করেন। শুরুতে অল্প কয়েকজন ছাত্র নিয়ে একটি ছোট মসজিদে মাদ্রাসার যাত্রা শুরু হয়। এর কিছুদিন পর স্থানীয় দানবীর হাজী মোহাম্মদ আলী মাদ্রাসার জন্য সাত একর জমি দান করেন। শুরু থেকে মুফতি শহিদুল্লাহ এটি পরিচালনা করছেন। ২০২৪ সালে মাদ্রাসার ছাত্রসংখ্যা ৭ হাজারের অধিক ছিল বলে উল্লেখ করা হয়। নিয়মিত ছাত্রদের পাশাপাশি সাধারণ শিক্ষিতদের জন্য এখানে ‘কুল্লিয়াতুশ  শারইয়্যাহ’ নামে একটি বিভাগ রয়েছে, যেখানে ৭ বছরে দরসে নিজামি সম্পূর্ণরূপে পাঠদান করা যায়। এছাড়াও স্থানীয় মানুষদের ধর্মীয় শিক্ষার জন্য দীনিয়্যাত নামে একটি বিশেষ বিভাগ রয়েছে। প্রতিষ্ঠানটিতে ১৭২ জন শিক্ষক ও ৩০ জন কর্মচারী রয়েছে।

 অবদান ও কর্মতৎপরতা 
মাদরাসাটি প্রাতিষ্ঠানিক কর্মতৎপরতার বাইরে সামাজিক সেবামূলক কাজের অংশ হিসেবে ‘ইসলাহী ফাউন্ডেশন’ নামে একটি পৃথক সংগঠন প্রতিষ্ঠা করেছে। ২০০৯ সালে পরিবেশ সংরক্ষণে অবদানের জন্য কৃষি মন্ত্রণালয় থেকে এটি জাতীয় পর্যায়ে প্রথম স্থান অধিকার করে এবং পুরস্কৃত হয়।

২০২৪ সালে বাংলাদেশের পূর্বাঞ্চলে সংঘটিত বন্যার সময় মাদ্রাসাটি পাঁচ হাজারেরও অধিক বন্যাগ্রস্ত মানুষকে আশ্রয় প্রদান করে। আশ্রয় প্রদানের পাশাপাশি আশ্রয়প্রার্থীদের খাবার ও প্রয়োজনীয় চিকিৎসা সরঞ্জামেরও ব্যবস্থা করা হয়।

প্রতিবছর বাংলাদেশের শতাধিক মসজিদে মাদ্রাসা থেকে ছাত্র নিয়োগ করা হয়, যারা সম্পূর্ণ বিনাপারিশ্রমিকে গোটা রমজান মাসে খতম তারাবিহ পড়ায়।

 আরো দেখুন 
 দেওবন্দি
 কওমি মাদ্রাসা
 দারুল উলুম দেওবন্দ
 আল জামিয়া আল ইসলামিয়া পটিয়া
 বাংলাদেশের কওমি মাদ্রাসার তালিকা
 তথ্যসূত্র 

বিষয়শ্রেণী:১৯৯৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৪-এ বাংলাদেশে প্রতিষ্ঠিত
বিষয়শ্রেণী:ফেনী জেলার কওমি মাদ্রাসা